Brendan: Só kan jy All Blacks klop | Netwerk24
Deur Sportredaksie 12 September 2018 12:44
Brendan Venter verlede jaar toe hy die Springbokke se verdedigingskonsultant was. Foto: Getty Images
Ons het (in die Kaap) naby gekom om hulle te klop omdat ons ’n heel ander benadering in elke spelafdeling toegepas het. Ons het geleer dat jy nie die All Blacks met hul eie spel kan klop nie en moet fokus op jou eie sterkpunte.
“Op die oomblik het die Bokke dikwels agt spelers op die grond of wat rondom die losgemale staan wanneer hulle skop, wat hulle met net twee spelers in die agterveld laat en die speler wat skop. Dit beteken daar is dan daar is net enkele spelers wat die 67 meter-breedte (van die veld) moet verdedig. As die besoekers dit nie regkry nie, sal die All Blacks hulle van hul voete hardloop.
Die All Blacks het die Springbokke se verdediging verlede jaar in Albany in repies gekerf. Foto: Getty Images
“Die belangrikste ding wat Erasmus moet doen, is om dit nou te staak om oor die skep van diepte te praat. Hierdie Springbok-span het desperaat kontinuïteit nodig. Erasmus moet nou dieselfde span vir die volgende drie wedstryde kies en vir die groep sê: “Julle is die spelers wat ’n goeie kans gaan kry.”
Venter skryf al is die Bokke in die verlede gekritiseer omdat hulle oormatig konserwatief is, is dit ’n goeie idee om grootliks met die voorspelers en die nommer nege teen die All Blacks te speel.
* Venter het Allister Coetzee verlede jaar as die Springbokke se verdedigingskonsultant bygestaan.
Meer oor: Brendan Venter | Bokke | Toetsrugby | Rugbykampioenskap | Springbokke | Rassie Erasmus | All Blacks